Държавен вестник, бр. 23, 2018 г., стр. 142

СТР.  142	
Д Ъ Р Ж А В Е Н  В Е С Т Н И К 	
БРОЙ  23
Други вродени аномалии (пороци на развитието) (Q38-Q89)
По рубрики Q54 Хипоспадия, Q64.0 Eписпадия (без коронарните форми), Q55.5 Вродена липса и аплазия на половия член 
и Q64.1 Екстрофия на пикочен мехур освидетелстваните по всички графи са негодни.
Q54.0 Хипоспадиите, разположени в коронарната част и дисталната половина на половия член, неводещи до хигиенни 
замърсявания, са годни. 
Q64.3 Други форми на атрезия и стеноза на уретрата и шийката на пикочния мехур – Решенията са както при рубрика N35. 
Q60 Бъбречна агенезия и други редукционни дефекти на бъбрека – освидетелстваните по всички графи са негодни. 
Q63.1 Лобулиран, срастнал и подковообразен бъбрек, Q63.2 Ектопичен бъбрек, подвижен бъбрек и др. Годността се 
определя в зависимост от настъпващите смущения във функцията на бъбреците или пристъпите на болки. При наличие на 
незначителни или липса на функционални смущения (микрохематурия и периодични болки) освидетелстваните  по графа 
1 са негодни, а по останалите графи са годни. 
При липса на един тестис, независимо от причината, довела до това състояние – аплазия (Q55.0), атрофия (N50.0), 
травматична ампутация (S38.2) или оперативна хемикастрация (Y83.6) (с изключение на извършената по повод неоплазма) 
освидетелстваните са годни по всички графи. 
При установен недесцендирал тестис (крипторхизъм) освидетелстваните по графа 1 са негодни, а по останалите 
графи подлежат на оперативно лечение. При благоприятен следопративен резултат (липса на малигнена дегенерация) 
освидетелстваните са годни по всички графи.
При крива шия, дължаща се на изменение в костния скелет (Q76.3), вродени:  кифоза и лордоза (Q76.3), сколиоза (Q67.5), 
луксация на тазобедрената става (Q67.5), гену рекурватум (Q68.2)  и дъговидно изкривяване на дългите кости на краката 
(Q68.3 и Q68.4) – освидетелстваните по всички графи се решават по буква „а“ на съответните рубрики. 
При вродена мускулна крива шия (Q68.0), некоригирана по оперативен път, или с настъпила лицева асиметрия – по всички 
графи  са негодни. Болните със сублуксация на тазобедрената става (Q65.3) и такива с дисплазия на същата (Q65.3), с леки 
функционални смущения,  както и случаите с умерени ограничения в движенията на тазобедрената става се подвеждат за 
решение по буква „а“ на съответните рубрики. 
По рубрика Q66 Вродени деформации на стъпалото – варусни, валгусни деформации на стъпалото и други деформации на 
стъпалото, годността се определя не само от вида, но и от степента на деформациите, подвижността в глезенните стави, 
затрудненото ходене и артрозните изменения.   При плоско стъпало без деформираща артроза и деформация в костите 
освидетелстваните по всички графи са годни. 
 По същия начин се решава и рубрика М21.4 Придобито плоско стъпало.
Q71 Редукционни дефекти на горен крайник
Скъсяванията на горните крайници се срещат сравнително рядко. Тук се различват три степени според скъсяването за 
сегмент:  незначителни – до 2 см, умерени – от 2 до 5 см, и значитени – над 5 см. Съобразно това се определя годността за 
плавателна длъжност. Значителните (над 5 см) се решават по буква „а“ на рубриката, незначителните (до 2 см. за сегмент) 
се решават по буква „б“ на рубриката, в мирно 
Q72 Редукционни дефекти на долен крайник
Скъсяването на долните крайници до 2 см се смята незначително при условие, че няма други оплаквания и че е налице 
достатъчна привикналост към скъсяването, като свидетелстваните са годни по всички графи. При скъсяване от 2 до 4 см 
освидетелстваните  са негодни по графа 1, а по останалите графи годността се определя по чл. 7. При скъсяване над 4 см 
са негодни по всички графи.
Q74.1 и Q74.2 Други вродени аномалии на коляното и на долен крайник, включително и на тазовия пояс
При определяне на годността, когато има деформация на долните крайници, трябва да се обръща внимание не само на 
размерите на отклоненията, но и на измененията на ставите, които обикновено придружават тези страдания.
Към буква „а“ се отнасят: Х-образно изкривяване на крайниците, когато разстоянието между вътрешните глезени е над 15 
см, и О-образно, когато разстоянието между вътрешните кондили на бедрените кости е над 15 см и когато са съпроводени 
с промени в ставите и значително затрудняват ходенето.  
Когато разстоянието между вътрешните глезени и вътрешните кондили на бедрените кости е под 15 см с по-слабо 
изменение в ставите и затрудняващи незначително ходенето – решенията по всички графи са негодни. Когато посочените 
изкривявания са под 15 см и липсват дегенеративни изменения, те се решават по буква „б“ на рубриката.
Решенията са дадени в табличната част.
При: Q80 Вродена ихтиоза, Q81 Epidermolysis bullosa, Q82.4 Ектодермална дисплазия (анхидротична), Q84.0 Вродена 
алопеция, Q84.3 Анонихия, Q84.8 Аплазия на кожата Q85.0 Неврофиброматоза и Q85.8 Други факоматози – се решават по 
буква „а“.
 В случаите със: Q82.5 Вроден нетуморен невус, Q82.8 Абнормни и аномалии на дерматоглифите на дланта, Q84.1 
Морфологични аномалии на космите, Q84.4 Вродена левконихия и други леки вариатети – се решават по буква „б“.
Клас XVIII. Симптоми, признаци и отклонения от нормата, открити при клинични и лабораторни 
изследвания, некласифицирани другаде (R00-R99)
R62 Липса на очакваното нормално физическо развитие – ръст и тегло. Минималното тегло за постъпване на военна 
служба е 50 кг и ръст 150 см за мъже и 48 кг и 150 см за жени. 
Решенията са дадени в табличната част.
R73 Повишено съдържание на глюкоза в кръвта
R73.0 Нарушена толерантност към глюкозата и предиабет – по графа 1 са негодни, а по графи 2, 3, 4 и 5 – годни след 
излекуване. При развитие на диабет се подвеждат по рубрики  Е10-Е14.
Решенията са дадени в табличната част.
R94.3 Променена електрокардиограма (ЕКГ) 
Освидетелстваните по графа 1 са негодни, а по останалите графи се извършва диагностично уточняване (Холтер, ВЕМ, 
клинично изследване) и се подвежда по съответната рубрика.